ผมมีอะไรกับแฟนโดยไม่ได้ป้องกัน แต่ผมเอาออกทันหลั่งภายนอกอ่ะครับ มีโอกาสท้องมากแค่ไหนครับ
สวัสดีค่ะ การมีเพศสัมพันธ์โดยการหลั่งนอกยังมีโอกาสตั้งครรภ์ได้อยู่ประมาณ 4-20% ค่ะดังนั้นไม่แนะนำให้ใช้วิธีดังกล่าวเพื่อการคุมกำเนิด ถ้าเป็นเพศสัมพันธ์ภายใน 72 ชั่วโมงอาจมีข้อบ่งชี้ในการใช้ยาคุมฉุกเฉินและควรสังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก